Արդեն հայտնի է, որ Հայաստանի ազգային ֆիլհարմոնիկ նվագախումբը, Էդվարդ Թոփչյանի ղեկավարությամբ, հաջորդ ամսվա վերջին՝ օգոստոսի 25-ից 30-ը, Իտալիայում կմասնակցի «Էմիլիա Ռոմանիա» դասական երաժշտության փառատոնին: Համերգները տեղի կունենան իտալական 4 քաղաքներում: Համերգային ծրագրում ընդգրկված են Արամ խաչատրյանի ստեղծագործությունները: Հայաստանի պետական նվագախմբի հետ հանդես կգան ջութակահարուհի Անուշ Նիկողոսյանը, տավիղահարուհի Յանա Բուժկովան՝ Չեխիայից և ֆլեյտահար Մասիմո Մերչելլին՝ Իտալիայից: